**Obavijest o sprječavanju sukoba interesa vezana uz članak 13. Zakona o javnoj nabavi:**

"Sukladno članku 13. stavku 9. točki 1. Zakona o javnoj nabavi (NN 90/11) objavljujemo da nema gospodarskih subjekata s kojima Osnovna škola Gorjani, Gorjani kao javni naručitelj ne smije sklapati ugovore o javnoj nabavi u smislu odredbi članka 13. Zakona."

**Sprečavanje sukoba interesa:**  
Sukladno članku 13. stavku 9. točki 1. Zakona o javnoj nabavi ("Narodne novine" broj 90/11) Osnovna škola Gorjani dužna je na svojim internetskim stranicama objaviti popis gospodarskih subjekata s kojima temeljem članka 13. Zakona o javnoj nabavi ne smije sklapati ugovor o javnoj nabavi.

Sukladno odredbi članka 13. stavka 1. Zakona o javnoj nabavi („Narodne novine“ broj 90/11) (u daljnjem tekstu: Zakon) sukobom interesa pri sklapanju ugovora o javnoj nabavi smatraju se odnosi naručitelja i gospodarskih subjekata:

ako predstavnik naručitelja istovremeno obavlja upravljačke poslove u gospodarskom subjektu, ili ako je predstavnik naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu tog gospodarskog subjekta s više od 0,5%.

Damir Jukić, iz Tomašanaca, ravnatelj Osnovne škole Gorjani, kao čelnik tijela naručitelja daje sljedeću izjavu:

Pod materijalnom i kaznenom odgovornošću izjavljujem kako ne postoje zakonske zapreke predviđene u članku 13. stavku 1. točke 1. i 2. Zakona, a koje bi me dovodile u sukob interesa pri sklapanju ugovora o javnoj nabavi.

Ovu izjavu dajem kao predstavnik naručitelja sukladno članku 13. stavku 2. točki 1. Zakona i to osobno, ali i za povezane osobe (bračni ili izvanbračni drug, srodnici po krvi u uspravnoj lozi, braća i sestre te posvojitelj, odnosno posvojenik) u smislu odredaba članka 13. stavka 4. Zakona.